Palma de Mallorca

Palma kolokvijalno poznata kao Palma de Mallorca je grad od 406,492 stanovnika i administrativni centar Španjolske autonomne pokrajine Baleari u zapadnom Mediteranu. Geografija Grad leži na jugozapadnoj obali otoka Mallorca u centru 16 km širokog Zaljeva Palma. Historija Malo se toga zna o Palmi, prije nego što su 123. pne. Rimljani zauzeli Mallorcu i sav arhipelag i od njega formirali jednu od svojih provincija. Tokom 5. vijeka napadali su je Vandali, a vijek kasnije postala je dio Bizantskog carstva. U 8. vijeka padpala je pod Arape, a 1229. je zauzeo aragonski kralj Jaime I. Kad je on umro Palma je postala nezavisna, ali je ponovno potpala pod Aragon za Pedra IV od Aragona.u 14. vijeku. Palma je postala dio Španjolske monarhije 1469. nakon ženidbe Fernanda II od Aragona i Isabele I od Castille. Znamenitosti Stari kvartovi Palme imaju mnoge važne kuće podignute od 16. do 18. vijeka. Od historijskih građevina treba spomenuti gotičku katedralu podignutu od 1230. do 1601., Zamak Bellver iz 14. vijeka, na istoimenom brdu, nekadašnju mjenjačnicu La Lonja (početak 15. vijeka) današnji muzej, palaču Almudaina (obnovljena u 12 i 16. vijeku), nekadašnju rezidenciju arapskih vladara danas štab lokalnog garnizona, Palaču suda (Consolat de mar) iz 17. vijeka, Biskupsku palaču iz 17. vijeka i Gradsku vijećnicu iz 16. vijeka, u kojoj se danas nalazi arhiv starog Kraljevstva Majorka. Moderni dio grada, sa svojim lijepim zgradama, šetnicama i vrtovima, proteže se duž obale nekih 11 km. Od kulturnih institucija Palma ima muzeje i galerije, Univerziteta Balearski otoci i filijalu Univerziteta u Barceloni. Privreda Palma ima vrlo raznoliku ekonomiju, od turizma, trgovine do industrije koja proizvodi namještaj, obuću, tkanine i prehrambene proizvode. Turistički bum koji je započeo u drugoj polovici 20. vijeka pretvorio je Palmu u atraktivnu destinaciju za posjetitelje i radnike s kopna, tako da je stanovništvo značajno poraslo, a to je potaklo i graditeljski bum, uključujući i luksuzne hotele duž obale. historijske građevine i spomenici obnovljeni su uz pomoć useljenika, uglavnom iz Latinske Amerike i Afrike. Brojni lokalni zanatlije proizvode suvenire od keramike, stakla, drva i metala. Palma je povezana s kopnom čestim avionskim, brodskim i trajektnim linijama sa Barcelonom i Valencijom. Međunarodni aerodrom Aeropuerto de Palma de Mallorca (IATA: PMI, ICAO: LEPA) nalazi se oko 8 km istočno od centra grada. Gradovi pobratimi Portofino, Italija Napulj, Italija Alghero, Italija Santa Barbara, California, Sjedinjene Američke Države Düsseldorf, Njemačka Mar del Plata, Argentina Palermo, Italija Reference Vanjske veze Ajuntament de Palma Arhivirano 2018-08-17 na Wayback Machine-u (it)